- Hindi News
- National
- निगमायुक्त के आदेश: निर्माण सामग्री की गुणवत्ता की जांच के बाद ही ठेकेदार को दी जाएगी पेमेंट
निगमायुक्त के आदेश: निर्माण सामग्री की गुणवत्ता की जांच के बाद ही ठेकेदार को दी जाएगी पेमेंट
सड़कसहित अन्य विकास कार्यों के निर्माण की गुणवत्ता को लेकर उठ रहे सवालों के बीच शुक्रवार को निगम कमिश्नर ने शहर में सड़क से लेकर कई अन्य विकास कार्यों में इस्तेमाल की जा रही निर्माण सामग्री की जांच की। कमिश्नर ने आदेश दिए हैं कि जब तक निर्माण सामग्री उचित गुणवत्ता की साबित नहीं हो जाती तब तक ठेकेदार को पेमेंट नहीं दी जाएगी। चीफ इंजीनियर एसई को जिम्मेदारी दी गई है कि वे ठेकेदार द्वारा किए जा रहे सभी कार्यों का रोज निरीक्षण कर समीक्षा रिपोर्ट मुख्यालय भेजें। निगमायुक्त ने शहर में चल रहे विकास कार्यों की तटस्थ जांच के लिए थर्ड पार्टी से निरीक्षण कराने का निर्णय लिया है।
निगमकमिश्नर ने सीएम अनाउंसमेंट की भी जांच
निगमायुक्तसोनल गोयल ने शुक्रवार को बल्लभगढ़ क्षेत्र में मुख्यमंत्री की घोषणाओं के तहत चल रहे अन्य विकास कार्यों का औचक निरीक्षण किया। इस औचक निरीक्षण में बल्लभगढ़ नगर निगम के संयुक्त आयुक्त अमरदीप जैन, एक्सईएन रमन, स्वास्थ्य चिकित्सा अधिकारी श्याम सिंह के अलावा बल्लभगढ़ क्षेत्र के सफाई निरीक्षक को मौके पर बुला लिया गया। निगमायुक्त ने तिगांव रोड पर बन रही सीमेंटेड सड़क, राजकीय कन्या वरिष्ठ माध्यमिक विद्यालय की दीवार को शिफ्ट करने संबंधी कार्य, पंचायत भवन के पास बने डिस्पोजल, अग्रसेन चौक से मिल्क प्लांट रोड, मोहना रोड, तिगांव रोड से बोहरा पब्लिक स्कूल रोड, ऊंचा गांव चुंगी वाली रोड, भीकम कालोनी से सीही गेट रोड सहित चल रहे विकास कार्यों का जायजा लिया। उन्होंने इंजीनियरिंग विभाग के अधिकारियों को सख्त आदेश दिए कि वे विकास कार्यों की गुणवत्ता को सुनिश्चित करते हुए तय समय सीमा के अंदर उन्हें पूरा कराएं।
आमजनसे की बात
निरीक्षणके दौरान निगमायुक्त ने वार्ड नंबर-35, 36, 37 के वार्ड कार्यालय दशहरा ग्राउंड स्थित 38, 39 40 वार्ड कार्यालय में जाकर वहां मौजूद कर्मचारियों से आमजन द्वारा की जा रही शिकायतों के निवारण के संबंध में पूछताछ की। निगमायुक्त द्वारा मौके पर मिले आम नागरिकों से उनकी समस्याओं के बारे में जानकारी हासिल की।
निर्माण कार्यों में गड़बड़ी की लगातार शिकायतें
सड़कनिर्माण की खराब गुणवत्ता के कारण एनआईटी-2 में एक माह पहले ही बनाई गई सीमेंटेड सड़क में जगह-जगह दरार गई। शुक्रवार को एनआईटी-दो के लोगों ने निगम मुख्यालय पर प्रदर्शन कर टूटी सड़क को लेकर नाराजगी जताई। प्रदर्शन कर रहे लोगों का कहना था कि 23 फरवरी को भी उन्होंने निगम के चीफ इंजीनियर ओपी गोयल से सड़क में दरार आने की शिकायत की थी। इसके बावजूद सड़क बनाने वाले ठेकेदार पर कोई कार्रवाई नहीं की गई। लोगों ने निगमायुक्त से मांग की है कि सड़क को दोबारा बनाया जाए और ठेकेदार का भुगतान रोका जाए। एनआईटी दो नंबर एच और जे ब्लॉक के दुकानदार जोिगंद्र भाटिया, आशीष, कुलदीप, दीपक, राजेश भाटिया, नीरज ने बताया कि नगर निगम एनआईटी दो-तीन चौक से लेकर एक- दो चौक तक की सड़क को सीमेंटेड बना रहा है। ठेकेदार सड़क को बनाने में खराब निर्माण सामग्री का प्रयोग कर रहा है। जिससे सड़कों में दरार रही है।
फरीदाबाद. बल्लभगढ़में निर्माणाधीन सड़क का अवलोकन करती निगमायुक्त सोनल गोयल।
tgl_Latn sot_Latn hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva awa_Deva